Nuwe Stormers op George ingespan | Maroela Media
Nuwe Stormers op George ingespan
Die nuwe Stormers-aanwinste Sergeal Petersen en Raymond Rhule word vir Saterdag se littelosmaker teen die Suidwestelike Distrikte op George al ingespan.
Robbie Fleck, die franchise se hoofafrigter, het 32 spelers gekies vir die oefenwedstryd wat uit vier kwarte sal bestaan.
Die Springbok Damian de Allende is ook in die span ingesluit, wat aan volop belowende jongelinge soos Salmaan Moerat, Juarno Augustus, Eddie Zandberg, Ruben de Villiers, Paul de Wet, Herchel Jantjies, Wikus Groenewald, Christian Ambadiang, Sihle Njezula, Rikus Pretorius en David Kriel ʼn kans bied om te beïndruk.
Eben Etzebeth (skouer), Jean-Luc du Plessis (lies), Dan du Plessis (skouer), Frans Malherbe (nek), Jano Vermaak (knie), Jan de Klerk (knie), Scarra Ntubeni (dyspier), EW Viljoen (voet), Michael Kumbirai (rug), Grant Hermanus (lies), Johan du Toit (knie) en Justin Phillips (rib) is op die krukkelys.
Die Springbokke Siya Kolisi, Steven Kitshoff, Wilco Louw, Pieter-Steph du Toit en Dillyn Leyds sal bloot aan ʼn pretloop in George deelneem.
Die groep (alfabeties) –
spanaankondiging stormers Superrugby
Opslae in Ierland oor SA slot se dwelmstraf